	— Така е — увери ме той. — Това е още едно от магьосническите противоречия: то хем е много трудно, хем в същото време е най-простото нещо на света, вече ти казах, че силната възбуда може да премести събирателната точка. Гладът или страхът, или любовта, или омразата могат да го сторят. Също така — мистицизмът, а освен това и — _непреклонното намерение_, което е предпочитаният метод на магьосниците.